  Анжелика Тихонова корреспондент Ижкарын, Тодмотэм ожгарчилэн нуналэзлы сӥзьыса, Ожгар но уж данлыкъя монумент дорын сӥё-дано ужрад ортчиз. Со сярысь элькунысь физкультурая, спортъя но егитъёсын ужан политикая министерстволэн пресс-службаез ивортӥз. Удмуртия фронтэ 300 сюрслэсь трос адямизэ келяз, ӝыныез пала доразы ӧз берытске ни. Туннэ спортъя но егитъёсын ужан политикая министерстволэн нимыныз тау карисько вань поисковикъёслы, кудъёсыз экспедициосы потало но туж секыт ужез нуо. Котьку тодамы возёмы быремъёсты! Александр Варшавский, Удмуртиысь физкультурая, спортъя но егитъёсын ужанъя министрУжрадэз йылпумъяса, люкаськемъёс синпелет доры сяська понӥзы но, минут ӵоже чус сылыса, быремъёсты буре вайизы. Пусъём, Россиын Тодмотэм ожгарчилэн нуналэз 2014-тӥ арысен арлы быдэ пусйиське. Та нунал юнме быръемын ӧвӧл. 1966-тӥ арын ӵапак 3-тӥ толсуре, фашистъёсты Москва вӧзын пазьгонлы 25 ар тырмонлы тупатыса, Ленинград шосселэн 41-тӥ иськемаз интыяськем огъя шайгуысь тодмотэм ожгарчилэсь лысьӧмъёссэ Кремль дорысь Александровской садэ ватӥзы. Нош 1967-тӥ арын 8-тӥ куартолэзе со интыын «Могила Неизвестного солдата» мемориал усьтӥзы но Ялан ӝуась тылэз кенжытӥзы.  Тегъёс: Мерлык Ижкар Удмуртия синпелет буреваён спортъяминистерство  